

**HU**

Tisztelt Hölgyem/Uram!

Az Európai Gazdasági és Szociális Bizottság (EGSZB) **2020. március 19-én és 20-án Brüsszelben** tartja a 11. „Your Europe, Your Say!” (YEYS – A Te Európád, a Te szavad!) rendezvényt.

A [„Your Europe, Your Say!”](https://www.eesc.europa.eu/yeys2020) (YEYS) keretében 33 iskola (az EU 28 tagállamából és 5 uniós tagjelölt országból) kap meghívást Brüsszelbe egy aktuális, a fiatalokat érintő kérdésben folytatott tematikus vitára.

TÉMA

A rendezvény **„Our climate, our future!” („A mi éghajlatunk, a mi jövőnk!”) címmel zajlik majd, és a fiatalok klímaváltozással kapcsolatos aggályainak közvetítése lesz a célja**.

Az idei YEYS egy szimulált ENSZ éghajlatváltozási konferencia lesz: a diákoknak egy-egy ország képviseletében kell tárgyalásokat folytatniuk egymással és ajánlásokat megfogalmazni az éghajlatváltozás megállítására.

Ezeket az ajánlásokat nemzetközi szintű környezetvédelmi politikai döntéshozóknak is eljuttatjuk, és az év során Európa-szerte tartandó konferenciák keretében is megvitatásra kerülnek majd.

A YEYS során a diákok kapcsolatba kerülnek nemzetközi ifjúsági szervezetekkel, amelyek segítenek nekik abban, hogy gyakorlati intézkedésekbe ültessék át ezeket az ajánlásokat és hangot adjanak véleményüknek.

Ha iskolája – bármely típusú – középfokú oktatási intézmény, és a 28 tagállam vagy az 5 tagjelölt ország egyikében található, akkor [**jelentkezzen**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html) **a 2020. évi „Your Europe, Your Say!” rendezvényre**!

A résztvevő iskolák kiválasztása sorsolással történik, és a sikeres pályázók **két napot** töltenek majd Brüsszelben.

RÉSZTVEVŐK

Ha iskoláját kiválasztják, akkor onnan **három** utolsó előtti évfolyamos **diák** utazhat Brüsszelbe egy tanár kísérővel. Az EGSZB maga viseli az utazás, a szállás és a rendezvényen biztosított étkezés költségeit.

A diákok találkozhatnak más országokból érkező diákokkal, akikkel eszmecserét folytathatnak, és kidolgozhatják álláspontjukat az Európai Unióval kapcsolatos témákban. A rendezvény egyedülálló lehetőséget kínál annak megértésére, hogyan működik az EU, illetve hogy multikulturális környezetben részt vegyenek egy a parlamentihez hasonló vitán.

NYELV

A kommunikáció angol nyelven folyik majd.

ELŐKÉSZÜLETEK

Az EGSZB tagjai a rendezvény előtt ellátogatnak majd a kiválasztott iskolákba, hogy felkészítsék a diákokat a brüsszeli vitákra.

A látogatás előtt az iskoláknak különféle dokumentumokat és pedagógiai anyagot is eljuttatunk.

TOVÁBBI INFORMÁCIÓ

[Honlapunkon](https://www.eesc.europa.eu/hu/node/73515) megtalálja a rendezvény részletes leírását, a 2019. évi YEYS-ről készült videófelvételt, az online jelentkezési lapot, a szabályzatot és minden gyakorlati tudnivalót.

HATÁRIDŐ

[**A pályázatok beadásának határideje 2019. november 18.**](http://cdweb.eesc.europa.eu/eesceuropaeu-ae77k/pages/iixeqjteembfgbqvqbd6g.html)

Várjuk Brüsszelben!

Tisztelettel:

Isabel Caño Aguilar

az EGSZB kommunikációért felelős alelnöke

[](http://instagram.com/youreurope/) **[](https://www.facebook.com/pages/Your-Europe-Your-Say/255682697155?ref=hl)**